Neptunes jegħlbu lil Exiles mingħajr tbatija Minn Cristian Muscat – ritratt: Dominic Borg Neptunes……………14 Exiles……………………6 (3-0 , 6-1 , 3-2 , 2-3) Neptunes ftit li xejn tħabtu biex għelbu l-isfida ta' Exiles bl-iskor kbir ta' 14-6. Għalihom spikkaw iż-żewġ żgħażagħ Jake Muscat u Sam Gialanze li rreġistraw poker kull wieħed. Ghal Neptunes irritornaw l-aħwa Stevie u Jordan Camilleri wara li ma lagħbux fil-finali tal-Enemed Cup kontra San Ġiljan … tal-ewwel minħabba li għamel l-operazzjoni fil-cartilage u Stevie Camilleri minħabba li kellu xi jiem ta' mistrieħ wara li rritorna mill-impenji fis-Serie A2 fl-Italja ma' Muri Antichi. Neptunes għamlu l-intenzjonijiet tagħhom ċari mal-ftuħ tal-partita u rebħu l-ewwel sessjoni bl-iskor ta' 3-0 bil-goals jaslu minn Jake Muscat u Sam Gialanze (2) bl-ewwel goal tiegħu jasal minn penalty. It-team mill-Balluta kompla jiddomina u rebaħ it-tieni sessjoni b'vantaġġ ta' ħames goals, jiġifieri bl-iskor ta' 6-1, bl-iskorers ikunu Alec Fenech, Jake Muscat (3) u Stevie Camilleri minn penalty. Nicky Paris skorja l-uniku goal għal Exiles. Bil-partita mirbuħa u mitlufa, fit-tielet sessjoni Neptunes naqqsu mir-rendiment tagħhom iżda xorta rebħuha 3-2, b'Jordan Camilleri, Gabriel Pace minn man-up wara li tkeċċa Max Aquilina u Alec Fenech iniżżlu isimhom fil-lista tal-iskorers …. filwaqt li Timmy Sullivan u Max Aquilina, minn sitwazzjoni ta' player iktar wara li tkeċċa James Spiteri Staines, wieġbu għal Exiles. Exiles rebħu l-aħħar sessjoni bl-iskor ta' 3-2 bl-awturi tal-goals kienu Max Aquilina, Niall Saliba minn man-up wara li tkeċċa Max Zammit u l-captain Kurt Griscti. Jeremy Abela u Sam Gialanze wieġbu għal Neptunes.